Muzeul Antipa calcă pe urmele exponatelor. Îmbătrânește. Astăzi împlinește 186 de ani.
Muzeul Antipa împlinește 186 de ani. Primul muzeu înființat de stat. Grigore Antipa este cel care a reorganizat muzeul. "Este locul potrivit pentru a te reîndrăgosti de natură", spune directorul muzeului.
Este primul înființat de stat, dar la deschidere se numea Muzeul Naţional de Istorie şi Antichităţi.De la copii la adulți, uimește pe toată lumea. Cum îi treci pragul, faci o călătorie în jurul lumii: vezi animale din jungla amazoniană și de la Polul Nord. Etajul trei îi este dedicat lui Grigore Antipa, biolog și cercetător pasionat. El a reorganizat muzeul într-o clădire inaugurată în 1908 de regele Carol întâi."Pentru majoritatea oamenilor, muzeul acesta de istorie naturală este locul potrivit în care se pot reîndrăgosti de natură. Avantajul expunerii dioramatice este că pentru un vizitator mai puţin avizat, deci nu neapărat cercetător, poată să vadă vieţuitoarele exact aşa cum le-ar întâlni dacă ar păşi în natură", a spus Luis Ovidiu Popa, directorul muzeului.